CELEX: 31985R2939
Language: el
Date: 1985-10-21 00:00:00
Title: Κανονισμός (ΕΟΚ) αριθ. 2939/85 του Συμβουλίου της 21ης Οκτωβρίου 1985 για την τροποποίηση του κανονισμού (ΕΟΚ) αριθ. 1320/85 σχετικά με προσωρινά μέτρα για την ενίσχυση στην παραγωγή μεταποιημένων προϊόντων με βάση τις τομάτες

Avis juridique important

|

31985R2939

Κανονισμός (ΕΟΚ) αριθ. 2939/85 του Συμβουλίου της 21ης Οκτωβρίου 1985 για την τροποποίηση του κανονισμού (ΕΟΚ) αριθ. 1320/85 σχετικά με προσωρινά μέτρα για την ενίσχυση στην παραγωγή μεταποιημένων προϊόντων με βάση τις τομάτες  

Επίσημη Εφημερίδα αριθ. L 283 της 24/10/1985 σ. 0001 - 0001 Ισπανική ειδική έκδοση: Κεφάλαιο 03 τόμος 38 σ. 0073  Πορτογαλική ειδική έκδοση : Κεφάλαιο 03 τόμος 38 σ. 0073 

***** ΚΑΝΟΝΙΣΜΟΣ (ΕΟΚ) αριθ. 2939/85 ΤΟΥ ΣΥΜΒΟΥΛΙΟΥ  της 21ης Οκτωβρίου 1985  για την τροποποίηση του κανονισμού (ΕΟΚ) αριθ. 1320/85 σχετικά με προσωρινά μέτρα για την ενίσχυση στην παραγωγή μεταποιημένων προϊόντων με βάση τις τομάτες  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 746/85 (2), και ιδίως το άρθρο 3 παράγραφος 3,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 1320/85 (3) προβλέπει στο άρθρο 2 παράγραφος 1 ότι σε ένα κράτος μέλος, σε περίπτωση περιορισμού της παραγωγής με διεπαγγελματική συμφωνία ή με εθνικό μέτρο, οι ποσότητες που έχουν κατανεμηθεί μεταξύ των επιχειρήσςεων είναι δυνατό να αυξηθούν κατά ποσοστό 20 % το πολύ ·  ότι οι σχετικές αποφάσεις έχουν ληφθεί με καθυστέρηση, σε σχέση με την περίοδο φύτευσης, το 1985· ότι πρέπει, ως εκ τούτου, να προβλεφθεί δυνατότητα παρέκκλισης από το όριο αυτό για την περίοδο εμπορίας 1985/86, αν οι προοπτικές της αγοράς νωπής τομάτας καθιστούν αυτό απαραίτητο,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 του κανονισμού (ΕΟΚ) αριθ. 1320/85 προστίθεται η ακόλουθη παράγραφος:  «6. Για την περίοδο εμπορίας 1985/86, η Επιτροπή μπορεί να αποφασίσει ότι μπορεί να γίνει παρέκκλιση από το ανώτατο ποσοστό αύξησης που αναφέρεται στην παράγραφο 1, λαμβάνοντας υπόψη τις προοπτικές για τη συγκομιδή και την εξέλιξη της αγοράς νωπής τομάτας.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 21 Οκτωβρίου 1985.  Για το Συμβούλιο  Ο Πρόεδρος  M. FISCHBACH  (1) ΕΕ αριθ. L 73 της 21. 3. 1977, σ. 1.  (2) ΕΕ αριθ. L 81 της 23. 3. 1985, σ. 10.  (3) ΕΕ αριθ. L 137 της 27. 5. 1985, σ. 41.